રૂ.એક કરોડનો ફલેટ ખરીદો તો અંદાજે રૂ.૬૦ લાખનો જ દસ્તાવેજ થાય છે, બાકીના પૈસા બ્લેક મની તરીકે જતા હોય. હવે આ પૈસાનો રોકડમાં વ્યવહાર થતો હોઇ બિલ્ડરોને પણ રોવાનો વારો આવ્યો છે. જેઓએ કોઇ પાસેથી વિશ્વાસ ઉપર ઉછીના પૈસા લીધા હોય છે તેઓની પણ હાલત ખરાબ થઇ ગઇ છે. પૈસાને હવે કઇ રીતે વ્હાઇટ કરવા તેની ચિંતામાં ડૂબી ગયા છે. વડા પ્રધાન મોદીની જાહેરાત અગાઉ સાંજે જેમણે લાખો રૂપિયાનો વહીવટ કરી નાખ્યો છે તેઓનું નસીબ બદલાઇ ગયું અને તેઓને રાત્રે આરામથી ઊંઘ આવી હતી જ્યારે લાખો રૂપિયાનું પેમેન્ટ લેનાર આખી રાત સૂઇ શક્યા ન હોવાનું બનવા પામ્યું છે.